Diari Oficial de la Generalitat Valenciana


Sumari del DOGV 3053, del 08-08-1997 (1997/1941)

Bases per a la provisió en propietat d'una plaça de guàrdia de la Policia Local.
--------------------------------------------------------------------------------

### Dades del document

Número de DOGV
:   3053

Data del DOGV
:   08-08-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/1941


Data del document
:   26-06-1997

Organisme emissor
:   Ajuntament de Carlet

Tipus de document
:   Anunci

Descriptors 

:   * Carlet
    * concurs administratiu
    * policia
    * administració local

Ajuntament de Carlet. Bases per a la provisió en propietat d'una plaça de guàrdia de la Policia Local.  
Per acord del Ple de l'Ajuntament, en sessió del 29 de maig de 1997, es van aprovar les següents bases per a la provisió en propietat d'una plaça de guàrdia de la policia local, vacant en la plantilla de personal funcionari d'aquest Ajuntament.  
Bases per a la provisió en propietat d'una plaça de guàrdia de la policia local, vacant en la plantilla de personal funcionari mitjançant el procediment d'oposició lliure.  
Primera. Objecte de la convocatòria  
L'objecte de la present convocatòria és la provisió en propietat, pel procediment d'oposició lliure, d'una plaça de l'escala bàsica de la policia local, categoria de policia, pertanyent al grup D de titulació, amb pagues extraordinàries, triennis i resta d'emoluments establits per la legislació vigent.  
Segon. Normativa  
Aquest convocatòria es regirà pel que es disposa en aquestes bases i pel que s'estableix en la Llei 7/1985; Reial Decret Legislatiu 781/1986, de 18 d'abril: Llei 2/1990, Coordinació de Policies Locals de la Comunitat Valenciana; Decret 152/1991, de 29 d'agost, del Consell de la Generalitat Valenciana i ordre del conseller d'Administració Pública que el desplega; Reial Decret 896/1991, de 7 de juny, i resta de normativa de pertinent aplicació.  
Tercera. Requisits dels aspirants  
Per a ser admés a la realització de les proves selectives, els aspirants hauran de reunir els requisits següents, en el termini en què finalitze la presentació d'instàncies:  
a) Tenir la nacionalitat espanyola.  
b) Estar en possessió del títol de graduat escolar o equivalent, o complides les condicions per a obtenir-lo en la data en què acabe el termini de presentació d'instàncies. L'equivalència haurà de ser reconeguda com a tal per l'administració corresponent en cada cas concret i degudament acreditat en aquest sentit pels aspirants.  
c) No patir cap malaltia o defecte físic que impedisca l'exercici normal de les funcions pròpies de l'escala i categoria, i tenir una estatura mínima d'1,65 metres per als homes i 1,60 metres per a les dones.  
d) Haver complit 18 anys sense excedir els 30. Només a l'efecte de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local i els seus auxiliars.  
e) No haver sigut separat mitjançant expedient disciplinari del servei de l'estat, de les comunitats autònomes, de les entitats locals o de qualsevol altra institució juridicopública, ni trobar-se inhabilitat per a l'exercici de les funcions públiques.  
f) Estar en possessió dels permisos de conducció de vehicles de les classes A-2 i B-2.  
Quarta. Presentació d'instàncies  
1. Les instàncies en què se sol·licite prendre part en les proves selectives, en les quals els aspirants hauran de manifestar que reuneixen tots els requisits que s'exigeixen en la base anterior, s'hauran de dirigir a l'alcaldessa presidenta de la corporació i s'hauran de presentar en el Registre General d'aquest Ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant un termini de 20 dies naturals, comptats a partir de la publicació de l'anunci en extracte d'aquesta convocatòria en el Boletín Oficial del Estado, sense perjudici de la publicació de la convocatòria i de les bases íntegrament en el Diari Oficial de la Generalitat Valenciana i en el Butlletí Oficial de la Província.  
3. Els drets d'examen, que es fixen en la quantitat de 2.500 pessetes, seran satisfets pels aspirants al presentar la instància i no podran ser tornats llevat dels casos de no-admissió a les proves per la falta de requisits que s'esmenten en la base tercera.  
Caldrà adjuntar obligatòriament a la sol·licitud la documentació següent:  
1. Fotocòpia del document nacional d'identitat.  
2. Fotocòpia de la titulació acadèmica mínima necessària per a poder prendre part en el sistema selectiu.  
3. Fotocòpia del permís de conducció de vehicles, en què conste la possessió dels permisos, almenys, de les classes A-2 i B-2, o el certificat expedit per la prefectura provincial de trànsit que corresponga, acreditatiu d'haver superat les oportunes proves necessàries per a obtenir-los.  
En cas d'instància defectuosa, es requerirà a l'interessat perquè n'esmene les deficiències, amb l'advertiment que si no ho fa abans de 10 dies quedarà exclòs de la llista d'aspirants.  
Cinquena. Llista d'aspirants  
Una vegada acabat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el Butlletí Oficial de la Província i al tauler d'anuncis de la corporació, i es convertirà en definitiva en cas de no presentar-se reclamacions.  
Sisena. Tribunal qualificador  
El tribunal qualificador de l'oposició estarà constituït de la següent forma:  
- Presidenta: alcaldessa presidenta de la corporació o membre d'aquesta en qui delegue.  
- Secretari: el de la corporació o membre d'aquesta en qui delegue, que actuarà a més com a vocal.  
- Vocals:  
· Un representant del professorat oficial designat per l'Institut Valencià de Seguretat Pública.  
· Un representant de l'administració de la Generalitat Valenciana.  
· El cap de la Policia Local o funcionari d'aquesta en qui delegue.  
· El regidor de Trànsit d'aquest ajuntament.  
· Un membre designat per la Comissió Municipal de Govern.  
· Dos representants del personal funcionari de la corporació, amb veu però sense vot.  
Podran nomenar-se assessors del tribunal per a les proves tècniques i d'aptitud física. El nomenament d'aquest s'haurà de fer públic amb el del tribunal.  
La designació dels membres del tribunal, aprovada per l'Alcaldia, inclourà la dels suplents respectius, i es farà pública en el Butlletí Oficial de la Província, en el Diari Oficial de la Generalitat Valenciana, i també en el tauler d'edictes de la corporació.  
El tribunal no podrà constituir-se ni actuar sense l'assistència de més de la meitat dels seus membres titulars o suplents indistintament.  
El tribunal que actue en aquestes proves selectives tindrà la categoria quarta de les recollides en l'annex IV del Reial Decret 236/1988, de 4 de març, modificat per resolució de 22 de març de 1993.  
Els components del tribunal hauran d'abstenir-se d'intervenir i els aspirants podran recusar-los quan concórreguen en ells alguna de les circumstàncies assenyalades en l'article 28 de la Llei 30/1992, i igualment els aspirants podran recusar aquests membres en els termes que assenyala l'article 29 del mateix text legal.  
Setena. Exercicis de l'oposició  
7.1 Proves prèvies.  
- Reconeixement mèdic.  
Amb caràcter previ, els aspirants hauran de presentar un certificat mèdic o còpia compulsada en què s'especifique que no pateixen cap malaltia o deficiència física de les indicades en l'annex I del quadre d'exclusions mèdiques, de conformitat amb l'Ordre de 5 de desembre de 1994, de la Conselleria d'Administració Pública, així com que es troben en condicions de realitzar les proves físiques que posteriorment s'esmenten sense perjudici per a la seua salut. La corporació municipal declinarà qualsevol responsabilitat en aquest sentit, així com de qualsevol accident en el transcurs de la realització dels exercicis o proves d'aquest convocatòria.  
- Test psicològic.  
Es realitzarà la prova psicotècnica actitudinal i de personalitat, ajustant-se al que s'estableix en l'Ordre de 5 de desembre de 1994, de la Conselleria d'Administració Pública. Si es considera necessari es realitzarà una entrevista personal a tots o a algun dels aspirants.  
7.2 Fase d'oposició.  
- Primer exercici. de caràcter obligatori i eliminatori.  
Consistirà a superar proves d'aptitud física que pose de manifest la capacitat per a l'exercici de lloc de treball i el contingut i marques mínimes de la qual seran, almenys, els següents:  
a) Escalada de corda amb presa de peus: homes, 4 metres; dones, 3 metres.  
b) Salt de llargada amb correguda: homes, 4 metres; dones, 3,80 metres.  
c) Salt d'alçada: homes, 1 metre i 15 centímetres; dones, 1 metre i 5 centímetres.  
d) Carrera de velocitat en 60 metres: homes, 9 segons; dones, 11 segons.  
e) Carrera de resistència en 1.000 metres: homes, 4 minuts; dones, 4 minuts i 10 segons.  
La qualificació d'aquest exercici serà d'apte o no apte, sent necessari superar-ne quatres per a ser qualificat com a apte.  
- Segon exercici. De caràcter obligatori i eliminatori.  
Consistirà a redactar, durant un termini de temps a determinar pel tribunal qualificador, un exercici de caràcter pràctic que versarà sobre les funcions i comeses pròpies de la plaça convocada.  
- Tercer exercici. De caràcter obligatori i eliminatori.  
Consistirà a redactar, durant un temps màxim a determinar pel tribunal, quatre temes elegits per sorteig, un de cadascun dels grups primer a quart, ambdós inclosos, que componen el temari. Aquests temes seran llegits en sessió pública davant el tribunal, que podrà formular les preguntes o aclariments que sobre aquests jutge oportuns. Es valoraran la claredat d'idees, la facilitat d'expressió verbal i el coneixement sobre els temes exposats.  
- Quart exercici: de caràcter obligatori.  
Consistirà en l'exposició per escrit d'un tema proposat pel tribunal qualificador dels que componen el grup cinqué de l'annex I, en un temps màxim de 45 minuts. En aquest exercici es valoraran els coneixements exposats, la claredat d'exposició, netedat, redacció i ortografia.  
- Cinqué exercici. De caràcter obligatori.  
Traducció del valencià al castellà i viceversa d'un text proposat pel tribunal en un temps màxim de 30 minuts.  
Vuitena. Qualificació dels exercicis  
Les proves prèvies de reconeixement mèdic i exercici psicotècnic seran eliminatòries, amb la qualificació d'apte o no apte efectuada pel tribunal de selecció.  
Aquells aspirants que hagen sigut qualificats en alguna d'aquestes proves coma no aptes, quedaran decaiguts en els seu dret a continuar el procediment selectiu, i quedaran definitivament eliminats.  
Els exercicis obligatoris, llevat del cinqué, tindran el caràcter d'eliminatoris, i la qualificació d'aquests serà de 0 a 10 punts en cada un d'ells, sent eliminats els aspirants que no assolisquen una puntuació mínima de 5 punts en cada un.  
El cinqué exercici, de valencià, es qualificarà de 0 a 2 punts, i no determinarà, per si sol, l'eliminació de l'opositor, servint, no obstant això, la qualificació obtinguda per al còmput de la qualificació global determinant de la proposta de nomenament.  
La puntuació final es determinarà per la suma de la puntuació obtinguda en els exercicis segon, tercer, quart, addicionant-hi la puntuació obtinguda en el cinqué i últim exercici, no podent el tribunal aprovar ni declarar que han superat les proves selectives un nombre d'aspirants superior al de les places convocades.  
En el supòsit de produir-se empat en la qualificació final d'aspirants que puguen tenir dret a la plaça, el tribunal qualificador sotmetrà els aspirants afectats a un desempat consistent en la redacció d'un tema insaculat a l'atzar dels que componen el grup segon de l'annex II (temari), per un temps màxim de 30 minuts, que haurà de ser llegit posteriorment en veu alta al tribunal.  
El tribunal formularà una proposta a l'Alcaldia dels aspirants que, havent superat les proves selectives i després de la presentació dels documents exigits en aquesta convocatòria, hagen d'incorporar-se a l'Institut Valencià de Seguretat Pública per a seguir el curs teoricopràctic.  
Novena. Curs teoricopràctic  
Constarà de dues fases: una, de la formació i selecció en l'Institut Valencià de Seguretat Pública, amb una duració de quatre mesos; i una altra, un volta superada l'anterior, de pràctiques a l'Ajuntament de Carlet, amb una duració de dos mesos.  
Per a la realització del curs teoricopràctic, els aspirants seran nomenats funcionaris en pràctiques i percebran, a càrrec de la corporació, les retribucions que els corresponguen.  
Acabat el curs teoricopràctic, l'Institut Valencià de Seguretat Pública comunicarà a l'Alcaldia la relació dels aspirants que hagen superat aquest curs, amb indicació de la puntuació o qualificacions obtingudes, a l'efecte del nomenament com a funcionari. Els nomenaments s'efectuaran en el termini màxim de 15 dies, comptats des de la comunicació de l'Institut Valencià de Seguretat Pública.  
En cada convocatòria, els aspirants que no superen el curs teoricopràctic podran incorporar-se al curs immediatament posterior. Si no superar aquest segon curs, quedaran definitivament decaiguts en el dret de reserva.  
Deu. Relació d'aprovats, proposta del tribunal i presentació de documents.  
1. Una volta exposada la relació d'aprovats, l'aspirant que haja obtingut la major puntuació i, per tant, proposat pel tribunal, haurà d'aportar dins del termini de 10 naturals, comptats a partir de la dita proposta, els següents documents acreditatius de les condicions per a prendre part en l'oposició que s'exigeixen en la base tercera:  
a) Certificat de naixement expedit pel registre civil o fotocòpia compulsada del DNI. Els no nascuts en territori espanyol hauran d'acreditar documentalment la nacionalitat espanyola.  
b) Fotocòpia del certificat de graduat escolar o equivalent, acompanyat de l'original per a compulsa.  
c) certificat mèdic en què s'acredite no patir cap malaltia o defecte físic que impedisca el desenvolupament normal de les funcions.  
d) Declaració jurada de no haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.  
e) Declaració de l'interessat de no estar exercint cap lloc ni activitat en el sector públic delimitat per l'article 1 de la Llei 53/1984, indicant, així mateix, que no realitza cap activitat privada incompatible o subjecta a reconeixement d'incompatibilitat, fent referència igualment a si percep pensió de jubilació, retir o orfandat, per drets passius o per qualsevol règim de seguretat social públic i obligatori.  
f) certificat negatiu del Registre Central de Penats i Rebels, referit a la terminació de les proves selectives.  
g) Fotocòpia del permís de conducció de les classes A-2 i B-2, que haurà de ser acompanyat de l'original per a compulsa.  
2. Si dins del termini indicat, llevat dels casos de força major, l'opositor proposat no presenta la documentació o no reuneix els requisits exigits, no podrà ser nomenat i quedarà anul·lada la seua actuació, sense perjudici de la responsabilitat en què haguera pogut incórrer per falsedat en la instància en què sol·licitava prendre part en l'oposició.  
Onze. Incidències  
El tribunal quedarà facultat per a resoldre els dubtes que es presenten i prendre els acords necessaris per al bon ordre de l'oposició, en tot allò no previst en aquestes bases.  
Dotze. Recursos  
La convocatòria i les bases i tots els actes administratius que es deriven d'aquella i de l'actuació del tribunal qualificador, podran ser impugnats pels interessats en els casos i en la forma prevista en la Llei de Procediment Administratiu de 26 de novembre de 1992.  
ANNEX I  
Quadre d'exclusions mèdiques  
1. Obesitat o primesa superior al 25% del pes ideal calculat segons la fórmula PI=0,75 (talla en cm 150)+50. En aquells aspirants de complexió atlètica s'acceptarà un 40% d'excés de la solució resultant d'aplicar la fórmula anterior.  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.  
3. Ull i visió.  
3.1 Agudesa visual sense correcció inferior als dos terços de la visió normal en ambdós ulls.  
3.2 Despreniment de retina.  
3.3 Estrabisme.  
3.4 Hemianòpsies.  
3.5 Discromatòpsies.  
3.6 Qualsevol altre procés patològic que, segons el parer del tribunal mèdic, dificulte de manera important l'agudesa visual.  
4. Oïda i audició.  
4.1 Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.  
5. Aparell locomotor.  
Alteracions de l'aparell locomotor que limiten o dificulten el desenvolupament del treball, o que puguen agreujar-se, segons el parer del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o articular, defecte de columna vertebral i altres processos ossis, musculars i articulars).  
6. Aparell digestiu.  
Qualsevol procés digestiu que, segons el parer del tribunal mèdic, dificulte l'exercici del lloc de treball.  
7. Aparell cardiovascular.  
Hipertensió arterial de qualsevol causa, no havent de sobrepassar les xifres en repòs els 160 mmHg en pressió sistòlica i els 90 mmHg en pressió diastòlica; varices o insuficiència venosa perifèrica, així com qualsevol altra patologia o lesió vascular que, segons el parer del tribunal mèdic, puga limitar l'exercici del lloc de treball.  
Segons el parer del tribunal, es podrà repetir la prova quan concórreguen circumstàncies que així ho aconsellen.  
8. Aparell respiratori.  
L'asma bronquial, la broncopatia crònica obstructiva, el pneumotòrax espotani (en més d'una ocasió), la tuberculosi pulmonar activa i altres processos de l'aparell respiratori que dificulten l'exercici del treball.  
9. Sistema nerviós.  
Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten l'exercici de la seua funció.  
10. Pell i fàneres.  
Cicatrius que produïsquen limitacions funcionals i altres processos que dificulten o limiten l'exercici de la seua funció.  
11. Altres processos patològics  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, segons el parer del tribunal mèdic, limiten o incapaciten per a l'exercici del treball.  
ANNEX II  
Grup primer. Dret polític i administratiu  
Tema 1. Organització política de l'estat espanyol. Classe i forma d'estat. Organització territorial de l'estat. Relaciones entre el Govern i les Corts Generals. La corona. Poder legislatiu. Poder executiu. Poder judicial.  
Tema 2. La Constitució Espanyola: el sistema constitucional. La Constitució Espanyola de 1978. Principis generals. El Tribunal Constitucional.  
Tema 3. Les Corts Generals: les cambres. La funció legislativa. L'administració de justícia.  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local: caràcter natural de l'administració local. L'administració local en la Constitució de 1978. Entitats que comprén l'administració local.  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Grup segon. Règim local i policia.  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.  
Tema 9. El municipi, òrgans col·legiats de govern. El ple de l'ajuntament. La comissió de govern. Òrgans consultius i participatius. Les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local. Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.  
Tema 14. Llei de la Generalitat Valenciana de Coordinació de les Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Grup tercer. Dret penal i ordenances.  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes: delictes contra les persones, contra la llibertat i l'honestedat i contra la propietat.  
Tema 17. Classes de delictes: contra els interessos generals de les poblacions. Contra les persones i contra la propietat.  
Tema 18. Obligacions i competències dels ajuntaments. Les ordenances municipals. Els bans d'alcaldia.  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.  
Grup quart. Codi de Circulació i Seguretat Viària.  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 21. Reglaments de desplegament de la Llei de Bases sobre Trànsit i Circulació de Vehicles de Motor i Seguretat Viària.  
Tema 22. El trànsit viari: introducció. Vies i vehicles i conductors. Les condicions tècniques del vehicle. Classes de transport.  
Tema 23. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.  
Tema 24. Els accidents de trànsit. Concepte i consideracions prèvies. Les causes. Classes i fases.  
Grup cinqué  
Tema 25. Carlet, el terme municipal. Partides o paratges. Principals carrers de la població, carreteres i camins veïnals. línies de ferrocarril.  
Tema 26. Història local de la població de Carlet.  
Tema 27. Serveis públics que presta l'Ajuntament de Carlet. Enumeració i estudi.  
Tema 28. Ordenances municipals de Carlet.  
Tema 29. Ubicació dels centres públics a la població.  
Tema 30. Plans d'emergència, protecció i seguretat local de Carlet.  
Cosa que es fa pública perquè se'n prenga coneixement.  
Carlet, 26 de juny de 1997.- L'alcaldessa: M.ª Ángeles Crespo Martínez.